

**Crna Gora**

**glavni grad - PODGORICA**

**S K U P Š T I N A**

**ODBOR ZA IZBOR I IMENOVANJA**

Broj: 02-016/25 - 778

 Podgorica, 20. jun 2025. godine

Na osnovu  čl. 17a i 19 Odluke o obrazovanju radnih tijela Skupštine Glavnog grada – Podgorice (»Službeni list CG – opštinski propisi», br. 31/19, 50/23 i 23 /25), Odbor za izbor i imenovanja Skupštine Glavnog grada – Podgorice, objavljuje –

**J A V N I  P O Z I V**

**za predlaganje kandidata za dva člana - predstavnika nevladinih organizacija Savjeta za omladinsku i obrazovnu politiku**

**1.**  Savjet za omladinsku i obrazovnu politiku Skupštine Glavnog grada (u daljem tekstu Savjet), osnovan je Odlukom o obrazovanju radnih tijela Skupštine Glavnog grada – Podgorice.

 Savjet za omladinsku i obrazovnu politiku razmatra predloge odluka i drugih opštih akata koja se odnose na planiranje, kreiranje, sprovođenje i unapređenje društvenog položaja mladih; učestvuje u pripremi i sprovođenju lokalnih strateških dokumenata koji su od značaja za unapređenje položaja mladih u Glavnom gradu; razmatra pitanja koja se odnose na poboljšanje položaja mladih, njihovog ličnog i društvenog razvoja i uključivanja u društvene tokove i predlaže mjere za njihovo unapređenje; daje mišljenje u postupku pripreme propisa iz oblasti kojima se uređuju pitanja od značaja za mlade; razmatra pitanja koja se odnose na opšte obrazovnu politiku; sarađuje sa nadležnim organima i institucijama u cilju zajedničkog djelovanja usmjerenog na poboljšanje položaja mladih; razmatra godišnje i druge izvještaje o sprovođenju lokalnih akcionih planova iz oblasti omladinske politike; razmatra i druga pitanja koja su od značaja za potrebe i položaj mladih u Glavnom gradu.

Savjet za omladinsku i obrazovnu politiku ima predsjednika i osam članova od kojih su dva člana predstavnici nevladinih organizacija, od čega jedan koji u osnivačkom aktu i statutu ima utvrđene djelatnosti i ciljeve bavljenja omladinskom politikom i jedan koji u osnivačkom aktu i statutu ima utvrđene djelatnosti i ciljeve bavljenja obrazovnom politikom.

**2.** Pravo predlaganja kandidata za člana radnog tijela Skupštine, ima nevladina organizacija sa sjedištem u Glavnom gradu koja obavlja djelatnost u Glavnom gradu.

 Nevladina organizacija može predložiti kandidata za člana Savjeta ako:

 - je upisana u registar nevladinih organizacija prije objavljivanja javnog poziva;

 - u aktu o osnivanju i statutu ima utvrđene djelatnosti i ciljeve koje su u vezi sa djelokrugom poslova radnog tijela;

 - je u poslednje tri godine realizovala najmanje jedan projekat, sprovela istraživanje, izradila dokument, učestvovala u najmanje jednoj kampanji ili realizovala najmanje dvije jednokratne akcije u vezi sa djelokrugom poslova radnog tijela;

- članovi organa upravljanja nijesu članovi organa političkih partija, javni funkcioneri u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenici, odnosno namještenici i zaposleni u javnim službama čiji je osnivač Glavni grad;

- je predala poreskom organu prijavu za prethodnu fiskalnu godinu (fotokopija bilansa stanja i uspjeha).

 **3.**  Za člana Savjeta može biti predloženo lice koje:

 **-** ima prebivalište u Glavnom gradu,

 **-** je osnivač, član, zaposlen ili volonter nevladine organizacije najmanje jednu godinu prije podnošenja predloga,

 **-** nije član organa političkih partija, javni funkcioner u smislu Etičkog kodeksa za izabrane predstavnike i funkcionere u lokalnoj samoupravi Glavnog grada,

 **-** nije lokalni službenik, odnosno namještenik i zaposleni u javnim službama čiji je osnivač Glavni grad.

 **4.** Uz predlog kandidata za člana Savjeta nevladina organizacija podnosi:

 - kopiju rješenja o upisu u registar nevladinih organizacija;

 - kopiju akta o osnivanju nevladine organizacije i kopiju statuta nevladine organizacije;

 - pregled realizovanih projekata i aktivnosti u vezi sa djelokrugom poslova radnog tijela;

 - dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);

 - izjavu lica ovlašćenog za zastupanje i predstavljanje nevladine organizacije da članovi organa upravljanja nevladine organizacije nijesu članovi organa političkih partija, javni funkcioneri u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenici, odnosno namještenici i zaposleni u javnim službama čiji je osnivač Glavni grad;

 - biografiju kandidata;

 - potvrdu da je kandidat osnivač, član, zaposlen ili volonter u nevladinoj organizaciji najmanje jednu godinu prije podnošenja predloga;

 - izjavu kandidata da nije član organa političke partije, javni funkcioner u smislu Etičkog kodeksa za izabrane predstavnike i funkcionere u lokalnoj samoupravi Glavnog grada, lokalni službenik, odnosno namještenik ili zaposleni u javnim službama čiji je osnivač Glavni grad i da prihvata kandidaturu za člana Savjeta;

 - dokaz o realizaciji najmanje jednog projekta u poslednje tri godine, sprovedenom istraživanju, izradi dokumenta, učešću u najmanje jednoj kampanji ili realizaciji najmanje dvije jednokratne akcije u vezi sa djelokrugom poslova radnog tijela.

 Dokaz o prebivalištu kandidata pribavlja se po službenoj dužnosti.

 **5.** Na osnovu blagovremene i potpune dokumentacije, Odbor za izbor i imenovanja utvrđuje listu kandidata predstavnika nevladinih organizacija, koji ispunjavaju uslove za člana Savjeta za omladinsku i obrazovnu politiku.

 Odbor za izbor i imenovanja donosi odluku o izboru kandidata koji ispunjava propisane uslove i za koga je dostavljeno najviše predloga nevladinih organizacija.

 U slučaju dostavljanja istog broja predloga, prednost ima onaj kandidat koji ima bolje reference, odnosno ima više iskustva u oblasti koja je iz djelokruga poslova ovog radnog tijela.

**6.** Predlozi kandidata za člana Savjeta podnose se Odboru za izbor i imenovanja Skupštine Glavnog grada – Podgorice, ulica Njegoševa 20, u roku od **10** dana od dana objavljivanja Javnog poziva.

 Ovaj javni poziv objaviće se u dnevnom listu "Dan" i na web sajtu Glavnog grada - Podgorica ([www.podgorica.me](http://www.podgorica.me)).

 **NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 482- 051.

 **PREDSJEDNICA ODBORA,**

 **Anđela Mićović, s. r.**